## Odluka o utvrđivanju osnovice i stope za obračunavanje doprinosa Privrednoj komori Rijeka za 1991. godinu

### NN 8/1991 (21.2.1991.), Odluka o utvrđivanju osnovice i stope za obračunavanje doprinosa Privrednoj komori Rijeka za 1991. godinu

# PRIVREDNA KOMORA RIJEKA

Na temelju člana 41. Zakona o udruživanju u privredne komore
i člana 148. Statuta Privredne komore Rijeka, Skupština Komore na
svojoj sjednici održanoj 1. veljače 1991. godine donijela je

## ODLUKU

### o utvrđivanju osnovice i stope za obračunavanje doprinosa Privrednoj komori Rijeka za 1991. godinu

I.

Osnovica za obračunavanje doprinosa članica Komore sa
područja privrede Privrednoj komori Rijeka u 1991. godini je :

- za poduzeća u društvenom, zadružnom, mješovitom i privatnom
vlasništvu, javna poduzeća i složene oblike udruživanja odnosno organiziranja
poduzeća, banke, mješovite banke i druge financijske organizacije,
zajednice osiguranja imovine i osoba, poljoprivredne zadruge, organizacije
kooperanata i druge oblike udruživanja poljoprivrednika, zadruge samostalnih
privrednika i druge organizacije koje se udružuju u komore prema Zakonu,
a kojima je sjedište na području Komore,

- za poslovne jedinice koje imaju određena ovlaštenja u prometu
roba i usluga, a u sastavu su poduzeća i drugih organizacija sa sjedištem
na području druge komore, ostvareni dohodak iz periodičnog
obračuna odnosno završnog računa bez umanjenja osnovice,
oslobađanja i olakšica.

II.

Stopa za obračunavanje doprinosa za organizacije iz točke
I. ove odluke u 1991. godini utvrđuje se u visini od 0,22% na osnovicu.

III.

Osnovica za obračunavanje doprinosa samostalnih privrednika riječke
regije je 0,06% na poreznu osnovicu za 1991. godinu. Obračun i naplatu
doprinosa iz stava 1. ove točke vrše općinske uprave prihoda,
zajedno s doprinosom Savezu udruženja samostalnih privrednika riječke
regije, u skladu sa zaključenim samoupravnim sporazumom.

IV.

Doprinose iz ove odluke obračunavaju i plaćaju članice
Komore kod nadležne Službe društvenog knjigovodstva do 30. u mjesecu za
tekući mjesec na žiro-račun broj: 33800-637-1237.

Ako korisnik društvenih sredstava ne izda u propisanom roku nalog za
plaćanje doprinosa, Služba društvenog knjigovodstva izdat će
nalog za naplatu prema odredbi člana 21. Zakona o Službi društvenog
knjigovodstva u Republici Hrvatskoj ("Narodne novine", br. 11/86).

Akontacija se utvrđuje:

- za siječanj i veljaču na bazi osnovice iz periodičnog
obračuna za razdoblje I - IX. mjesec prethodne godine,

- za ožujak na bazi osnovice iz završnog računa za 1990. godinu,

- za travanj, svibanj i lipanj na bazi osnovice iz periodičnog
obračuna za razdoblje I - III. mjesec tekuće godine,

- za srpanj, kolovoz i rujan na bazi osnovice iz periodičnog
obračuna za razdoblje I - VI. mjesec tekuće godine,

- za listopad, studeni i prosinac na bazi osnovice iz periodičnog
obračuna za razdoblje I - IX. mjesec tekuće godine.

Korisnik društvenih sredstava po utvrđenoj obvezi iz periodičnog
obračuna odnosno završnog računa za pojdano razdoblje podnosi
nađležnoj Službi društvenog knjigovodstva nalog za uplatu razlike manje
uplaćenog doprinosa po obračunu odnosno nalog za povrat više
uplaćenog doprinosa.

V.

Ovlašćuje se izvršni odbor Privredne komore Rijeka da prati ostvarivanje
ove odluke i da po potrebi donosi objašnjenja i uputstva za njezino provođenje.

VI.

Ova odluka stupa na snagu osmoga dana od dana objave u "Narodnim
novinama", a primjenjivat će se od 1. siječnja 1991.
godine.

Klasa: 312-91-01/518

Urbroj : 30-01-91-1

Rijeka, 1. veljače 1991.

Predsjedavajući Radnog predsjedništva

**Ivica Martinčić, v. r.**

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Odluka, NN 8/1991-203